**Понятия, използвани в статистиката**

|  |  |  |
| --- | --- | --- |
|  | **Дефиниция/илюстрация** | **Понятие** |
| 1 | Статистическата служба на Република България | НСИ (Национален статистически институт) |
| 2 | Наука и практика за събиране, систематизиране, обобщаване и анализ на съвкупностни данни за масовите явления във всички области на човешката дейност | Статистика |
| 3 | Конкретна неделима форма на проявление на дадено масово явление, за която се събират първични данни | Статистическа единица |
| 4 | Общност от сходни единици, чрез които се проявява дадено масово явление и които са обект на наблюдение и източник на данни (напр. жителите на едно селище) | Статистическа съвкупност |
| 5 | Обобщаващ показател за типичния размер на количествено вариращите признаци, отнесен към единица от дадена съвкупност | Средна стойност |
| 6 | Качество или свойство, което описва всяка единица на съвкупността по определен начин (напр. пол, възраст, брой заети във фирмата и т.н.) | Признак |
| 7 | Логически подредени по определени правила статистически данни, показващи разпределението на съвкупността по даден вариационен признак (вариационен ред) или изменението на даден показател във времето (динамичен ред) | Статистически ред |
| 8 | Описва доколко стойностите на признака при отделните единици на съвкупността се различават от средната стойност. | Стандартно (средноквадратично) отклонение |
| 9 | Намаляване на стойността на парите (увеличение на цените на стоките и услугите) | Инфлация |
| 10 | Отношение на част към цялото, изразено в относителни числа или в проценти (%) | Относителен дял |
| 11 | Една хилядна част от единиците на съвкупността, които притежават дадено значение на признака | Промил (‰) |
| 12 | Извадка, формирана чрез вероятностен подбор, при изследването на която се правят заключения за цялата съвкупност с определена допустима грешка | Представителна извадка |
| 13 | C:\Users\ailkova\AppData\Local\Microsoft\Windows\INetCache\Content.Outlook\ZT27RXG2\v1.jpg | Възрастова пирамида |
| 14 | Хората, живеещи постоянно в един и същ дом и споделящи общ бюджет | Домакинство |
| 15 | Стойността на признака, която се среща най-често в съвкупността или в статистическия ред | Мода |
| 16 | C:\Users\ailkova\AppData\Local\Microsoft\Windows\INetCache\Content.Outlook\ZT27RXG2\tabl2.jpg | Таблица |
| 17 | Стойността на признака, намираща се в средата на низходящо или възходящо ранжиран статистически ред | Медиана |
| 18 | Крайната стойност на всички [стоки](https://bg.wikipedia.org/wiki/%D0%A1%D1%82%D0%BE%D0%BA%D0%B0) и [услуги](https://bg.wikipedia.org/wiki/%D0%A3%D1%81%D0%BB%D1%83%D0%B3%D0%B8), произведени в границите на определена географска територия за известен период от време - тримесечие или година | БВП (БРУТЕН ВЪТРЕШЕН ПРОДУКТ) |
| 19 | C:\Users\ailkova\AppData\Local\Microsoft\Windows\INetCache\Content.Outlook\ZT27RXG2\st dia2.jpg | Стълбова диаграма |
| 20 | Една стотна част от единиците на съвкупността, които притежават дадено значение на признака | Процент (%) |
| 21 | „Типичната“ стойност на даден количествен признак, изчислена като отношение между сбора на отделните значения на признака и броя на единиците (напр. среден успех на учениците от един клас по даден предмет) | Средна аритметична величина |
| 22 | Съотношение между два показателя, което измерва промяната в дадено явление | Индекс |
| 23 | Статистическата служба на Европейския съюз | ЕВРОСТАТ |
| 24 | Статистически метод за отстраняване на сезонния компонент на времевия ред | Сезонно изглаждане |
| 25 | Периодично изчерпателно изследване на населението, чрез което се получава информация (пол, възраст, образование, професия, етническа принадлежност и т.н.) за постоянното население на страната. Обикновено се провежда веднъж на 10 години. | Преброяване на населението |
| 26 | C:\Users\ailkova\AppData\Local\Microsoft\Windows\INetCache\Content.Outlook\ZT27RXG2\kr diagr2.jpg | Кръгова диаграма |